ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 170 

1 Οκτωβρίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

400 Τροποποίηση του Π.Δ. 315/1993 «Σύσταση Γενικής 

Διεύθυνσης Διοικητικού Εκσυγχρονισμού στο 
Υπουργείο Προεδρίας της Κυβέρνησης . 1 

401 Τροποποίηση του Π.Δ. 143/1989 που αφορά διατά¬ 

ξεις σχετικές με όρους και προϋποθέσεις εγκατα- 
στάσεως και λειτουργίας αντλιών καυσίμων και κυ- 
κλοφοριακής σύνδεσης εγκαταστάσεων μετά των 
οδών (Α’ 69) . 2 

ΑΠΟΦΑΣΕΙΣ 

Επιτόκια χρηματοδότησης από την Τράπεζα της Ελλά¬ 
δος των πιστωτικών ιδρυμάτων καθώς και των χρεω¬ 
στικών υπολοίπων τρεχούμενων λογαριασμών 
τους . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 400 
Τροποποίηση του Π.Δ. 315/1993 «Σύσταση Γ ενικής Διεύθυν¬ 
σης Διοικητικού Εκσυγχρονισμού στο Υπουργείο Προε¬ 
δρίας της Κυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 1 -5 του άρθρου 78 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (ΦΕΚ 
ΙΟΙ/Α'). 

β) Της παρ. 5 του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α ), σε συνδυα¬ 
σμό με το τελευταίο εδάφιο της παρ. 6 του άρθρου 6 του Ν. 
2026/1992 (ΦΕΚ 43/Α ). 

γ) Του άρθρου 29Α του Ν. 1558/1985, που προστέθηκε με 
το άρθρο 27 του Ν. 2081/1922 (ΦΕΚ 154/Α*). 

2. Την αριθμ. Υ. 2009/20.5.1993 κοινή απόφαση του Πρω¬ 
θυπουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οικο¬ 
νομικών» (ΦΕΚ 365/Β"). 

3. Το γεγονός ότι από τις διατάξεις του παρόντος Π. Δια¬ 
τάγματος δεν προκαλείται δαπάνη σε βάρος του Προϋπολογι¬ 
σμού του Υπουργείου Προεδρίας της Κυβέρνησης. 

4. Την αριθμ. 658/1993 γνωμοδότηση του Συμβουλίου της 


Επικρατείας, μετά πρόταση του Υπουργού Προεδρίας της 
Κυβερνήσεως και του Υφυπουργού Οικονομικών, αποφασί¬ 
ζουμε: 


Αρθρο μόνο 

1, Η περίπτωση (α) της παρ. 3 του άρθρου μόνου του Π.Δ. 
315/1993 (ΦΕΚ 135/Α’) αντικαθίσταται, ως εξής: 

«α) Διεύθυνση Διοικητικών Μεταρρυθμίσεων, η οποία είναι 
αρμοδία για τα θέματα των περιπτώσεων α\ β\ γ\ δ*, στ* και η’ 
της παραγράφου 2 ”. 

2. Στο τέλος της παρ. 3 του άρθρου μόνου του Π.Δ. 315/ 
1993 προστίθεται εδάφιο, που έχει ως εξής: 

«Στη Γ ενική Διεύθυνση Διοικητικού Εκσυγχρονισμού υπά¬ 
γεται και η κατά το άρθρο 80 του Ν. 1892/1990 συσταθείσα 
Μονάδα στρατηγικού σχεδιασμού και ανάλυσης πολιτικής 
(Π.Δ. 410/1990, άρθρο 2), η οποία συνεργάζεται και επικου¬ 
ρεί τις υπηρεσιακές μονάδες της Γ ενικής Διεύθυνσης στα θέ¬ 
ματα αρμοδιότητας αυτών». 

Στον Υπουργό Προεδρίας της Κυβέρνησης αναθέτουμε τη 
δημοσίευση του παρόντος Π. Διατάγματος. 

Αθήνα, 28 Σεπτεμβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 


-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 401 
Τ ροποποίηση του Π.Δ. 143/1989 που αφορά διατάξεις σχετι¬ 
κές με όρους και προϋποθέσεις εγκαταστάσεως και λει¬ 
τουργίας αντλιών καυσίμων και κυκλοφοριακής σύνδεσης 
εγκαταστάσεων μετά των οδών (Α* 69). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20 του Ν.Δ. 3334/55 «Περί μεταφοράς αγα¬ 
θών επί κομίστρων δια φορτηγών τριτρόχων αυτοκινήτων και 
τροποποιήσεως και συμπληρώσεως διατάξεων αναφερομέ- 
νων εις θέματα της Γενικής Διευθύνσεως Μεταφορών» (Α* 
237). 

β. Του άρθρου 1 παράγρ. 2 του Ν.Δ. 511 /1970 «Περί ιδρύ- 
σεως και λειτουργίας πρατηρίων υγρών καυσίμων, σταθμών ·' 

αυτοκινήτων, πλυντηρίων αυτοκινήτων και περί κυκλοφορι¬ 
κής συνδέσεως εγκαταστάσεων μετά των οδών» (Α' 91). 

γ. Των άρθρων 2, 3 του Ν. 3155/1955 «Περί κατασκευής 
και συντηρήσεως οδών» (Α* 63). 

δ. Του άρθρου 25 του Ν. 1418/1984 «Περί Δημοσίων Έρ¬ 
γων και ρυθμίσεων συναφών θεμάτων» (Α* 23). 

ε. Του άρθρου 29 Α του Ν. 1558/1985 (Α' 137), όπως προστέ¬ 
θηκε το άρθρο αυτό με το άρθρο 27 του Ν. 2081 /1992 (Α' 15). 

2. Την αριθμ. Υ. 2009/20.5.1993 κοινή απόφαση του Πρω¬ 
θυπουργού και του Υπουργού των Οικονομικών, περί αναθέ- 
σεως αρμοδιοτήτων στον Υφυπουργό Οικονομικών (Β’ 365). 

3. Το γεγονός ότι από τις διατάξεις του διατάγματος αυτού 
δεν προκαλείται δαπάνη σε βάρος του Κρατικού Προϋπολογι¬ 
σμού. 

4. Τις με αριθμό 664/1991 και 557/1993 γνωμοδοτήσεις 
του Συμβουλίου της Επικράτειας, με πρόταση του Υφυπουρ¬ 
γού Οικονομικών και των Υπουργών Περιβάλλοντος, Χωροτα¬ 
ξίας και Δημοσίων Έργων και Μεταφορών και Επικοινωνιών, 
αποφασίζουμε: 

Αρθρο 1 

Στο άρθρο 1 του Π.Δ. 143/89 προστίθεται παράγραφος δ, 
που έχει ως εξής: 

«δ. Για την εφαρμογή των διατάξεων του Β.Δ. 465/70, 
όπως τροποποιήθηκαν και ισχύουν και σύμφωνα με τα άρθρα 
2, 3 του Ν. 3155/55 «Περί κατασκευής και συντήρησης 
οδών», το οδικό δίκτυο κατατάσσεται στις παρακάτω κατηγο¬ 
ρίες με κύρια κριτήρια τα εξής: 

1. Βασικό Εθνικό Οδικό Δίκτυο είναι το τμήμα εκείνο του 
Εθνικού Οδικού Δικτύου που συνδέει α) τα σπουδαιότερα 
αστικά κέντρα μεταξύ τους και β) τη χώρα με άλλες επικρά¬ 
τειες απευθείας ή με παρέμβαση πορθμείων. 

2. Δευτερεύον Εθνικό Οδικό Δίκτυο είναι το τμήμα εκείνο 
του Εθνικού Οδικού Δικτύου που συνδέει Βασικούς Εθνικούς 
Οδικούς άξονες μεταξύ τους ή με μεγάλα αστικά κέντρα, λι¬ 
μάνια, αεροδρόμια ή με τόπους εξαιρετικού τουριστικού εν¬ 
διαφέροντος ή είναι οδικοί άξονες για τους οποίους έχει γίνει 
παραλλαγή με Βασικό Εθνικό Οδικό Δίκτυο. 

3. Τριτεύον Εθνικό Οδικό Δίκτυο είναι το τμήμα εκείνο του 
Εθνικού Οδικού Δικτύπου που έχει αντικατασταθεί με νεες 
χαράξεις Εθνικού Οδικού Δικτύου ή εξυπηρετεί μετακινήσεις 
σε περιοχές με αρχαιολογικό τουριστικό, ιστορικό ή αναπτυ¬ 
ξιακό ενδιαφέρον. 

4. Πρωτεύον Επαρχιακό Οδικό Δίκτυο είναι το τμήμα εκείνο 
του Επαρχιακού Οδικού Δικτύου που συνδέει αστικά κέντρα 
με το Εθνικό Οδικό Δίκτυο, καθώς και περιοχές με αρχαιολο¬ 
γικό, τουριστικό, ιστορικό ή αναπτυξιακό ενδιαφέρον. 

5. Δευτερεύον Επαρχιακό Οδικό Δίκτυο είναι το τμήμα 
εκείνο του Επαρχιακού Οδικού Δικτύου που συνδέει Δήμους 
ή Κοινότητες εκτός της Πρωτεύουσας του Νομού μεταξύ 
τους. 

Η κατάταξη του Εθνικού Οδικού Δικτύου σε Βασικό, Δευτε¬ 
ρεύον και Τριτεύον Δίκτυο γίνεται σύμφωνα με τα παραπάνω 
κριτήρια και με Απόφαση του Υπουργού Περιβάλλοντος, Χω¬ 
ροταξίας και Δημοσίων Έργων μετά από σύμφωνη γνώμη του 
Συμβουλίου Δημοσίων Έργων και δημοσιεύεται στην Εφημε¬ 
ρίδα της Κυβερνήσεως. 

Η κατάταξη του Επαρχιακού Οδικού Δικτύου σε Πρωτεύον 
και Δευτερεύον γίνεται με Απόφαση του Υπουργού Περιβάλ¬ 
λοντος, Χωροταξίας και Δημοσίων Έργων και εισήγηση του 
Γενικού Γραμματέα Περιφέρειας μετά από πρόταση των κατά 
τόπους αρμοδίων Νομαρχών και σύμφωνη γνώμη του Νομαρ¬ 
χιακού Συμβουλίου Δημοσίων Έργων και δημοσιεύεται στην 
Εφημερίδα της Κυβέρνησης». 

Αρθρο 2 

Η παράγραφος 1 β του άρθρου 5 του Β.Δ. 465/70 αντικαθί¬ 
σταται ως εξής: 


«Σε αποστάσεις μικρότερες των οριζομένων στον παρα¬ 
κάτω πίνακα, για τις περιπτώσεις πρατηρίων επί οδών των κα¬ 
τηγοριών της παρ. (δ) του άρθρου 1 του παρόντος διερχομέ- 
νων από περιοχή εκτός εγκεκριμένου σχεδίου, ή από οικισμό 
προϋφιστάμενο του 1923, ή οριοθετημένο σύμφωνα με τις 
διατάξεις του από 24.4.85 Π.Δ/τος, (ΦΕΚ 181 /Δ/85) από τη 
συμβολή ή διασταύρωση της οδού, στην οποία το υπό ίδρυση 
πρατήριο και άλλης οδού, ή του πέρατος της διάταξης κυκλο- 
φοριακής κυκλοφοριακής σύνδεσης σταθμών διοδίων και 
πλατυσμάτων στάθμευσης (ΡβΓΚίηςδ). 

Οι αποστάσεις αυτές ισχύουν επίσης για περιπτώσεις συνά¬ 
ντησης της οδού με σιδηροδρομική γραμμή. Σε περίπτωση 
διαμόρφωσης ισόπεδων ή ανισόπεδων κόμβων ισχύουν για τις 
δύο πλευρές της οδού και μετρούνται από του σημείου της 
οδού που αλλάζει η διατομή της για τη διαμόρφωση του κόμ- 
βου. 

Οι αποστάσεις από συμβολές με οδούς στις οποίες επιτρέ¬ 
πονται μόνον ομόρροπες κινήσεις και απαγορεύονται με δια- 
χωριστική γραμμή ή νησίδα ή κατακόρυφη σήμανση οι αριστε¬ 
ρές στροφές, μετρούνται μόνον στην κατεύθυνση της οδού 
που βρίσκεται η συμβάλλουσα οδός. 

Για οδούς που διέρχονται από περιοχές οικισμών προϋφι- 
στάμενων του 1923 ή οριοθετημένων σύμφωνα με τις διατά¬ 
ξεις του από 24.4.85 ΓΊ,Δ/τος (ΦΕΚ 181 /Δ/85), οι αποστά¬ 
σεις μετρούνται από το σημείο συνάντησης των αξόνων της 
οδού. 


Κατηγορία οδού 
εφ’ ής το πρατήριο 

Εκτός εγκεκ¬ 
ριμένου σχεδίου 
Εκτός Οικισμών 

Εκτός εγκεκριμέ¬ 
νου σχεδίου 

Εντός Οικισμών 
προ’ 23 ή 
οικισμών οριοθετη¬ 
μένων με το Π.Δ. 
της 24.4.85 

1 

2 

3 

α. Πρωτεύον Εθνικό 

200 

150 

β. Δευτερεύον Εθνικό 

200 

100 

γ. Τριτεύον Εθνικό 
δ. Εθνικό Νήσων (πλην 
Κρήτης - Ρόδου - 

150 

70 

Κερκύρας) 

150 

70 

ε. Πρωτεύον Επαρχιακό 

150 

70 

στ. Δευτερεύον Επαρχιακό 
ζ. Επαρχιακό Νήσων 
(πλην Κρήτης - Ρόδου- 

70 

50 

Κερκύρας) 

η. Παράπλευροι δρόμων 
πλάτους μεγαλύτερου 

70 

50 

των 6 μ. 

θ. Παράπλευροι δρόμων 
πλάτους μικροτέρου 

150 

70 

των 6 μ. 

ι. Δημοτικό ή Κοινοτικό ή 

70 

50 

Αγροτικό 

70 

50 


Οι στήλες 2 και 3 δεν έχουν εφαρμογή για την περίπτωση 
που οι συμβάλλουσες οδοί είναι αγροτικοί και εξυπηρετούν 
συγκεκριμένο αριθμό κτηματικών ιδιοκτησιών αποδεδειγμένα 
με βεβαίωση της Τοπικής Αυτοδιοίκησης». 

Άρθρο 3 

Στο τέλος του άρθρου 4 του Π.Δ. 143/189 (ΦΕΚ Α' 69), 
προστίθενται νέες παράγραφοι 7, 8, 9, 10, ως εξής: 

«7. Για την εφαρμογή των τύπων Β, Γ και Δ, εφόσον υπάρχει 
διαθέσιμο εύρος απαλλοτρίωσης της οδού είναι επιθυμητή ή 
διαμόρφωση της κεντρικής τραπεζοειδούς νησίδας σε όλο το 
πρόσωπο του γηπέδου. 

8. Ο τύπος Γ εφαρμόζεται και για πρατήρια και εγκαταστά¬ 
σεις εκτός εγκεκριμένου σχεδίου πόλεων: 

α. Στο Τριτεύον Εθνικό Οδικό Δίκτυο. 

β. Στο Εθνικό Οδικό Δίκτυο των νήσων πλην Κρήτης, Ρό¬ 
δου, Κερκύρας, καθώς και 

Ύ. Σε τμήματα του Βασικού και Δευτερεύοντος Εθνικού 
Οδικού Δικτύου, όταν αυτά διέρχονται από οικισμούς προϋφι- 
σταμένους του 1923, ή οικισμούς οριοθετημένους σύμφωνα 
με το από 24.4.85 Π.Δ. (ΦΕΚ181 /Δ/85) με γραμμή δόμησης, 
όπως ορίζεται από τις σχετικές διατάξεις του παρόντος. 

9. Ο τύπος Δ εφαρμόζεται και για πρατήρια και εγκαταστά¬ 
σεις εκτός εγκεκριμένου σχεδίου πόλεων: 

α. Στο Επαρχιακό Οδικό Δίκτυο των νήσων πλην Κρήτης, 
Ρόδου, Κερκύρας. 

β. Στο Δευτερεύον Επαρχιακό Οδικό Δίκτυο. 

γ. Στα τμήματα του Τριτεύοντας Εθνικού Οδικού Δικτύου 
και Επαρχιακού Οδικού Δικτύου που διέρχονται από οικι¬ 
σμούς προϋφισταμένους του 1923 ή οριοθετημένους σύμ¬ 
φωνα με το από 24.4.85 Π.Δ/γμα (ΦΕΚ 181 /Δ/85) με γραμμή 
δόμησης, όπως ορίζεται από τις σχετικές διατάξεις. 

10. Η γραμμή δόμησης για την εφαρμογή των τύπων Α, Β, Γ, 
Δ τοποθετείται σύμφωνα με το άρθρο 4 του παρόντος και 
ανάλογα με την κατηγορία της οδού». 

Αρθρο 4 

Η παράγραφος 4 του άρθρου 9 του Β.Δ. 465/70, όπως 
αντικαταστάθηκε από το άρθρο 6 του Π.Δ. 143/89 αντικαθί¬ 
σταται ως εξής: 

«4. α. Τα κτίρια πρατηρίων και εγκαταστάσεων πρέπει να 
ικανοποιούν τους τεχνικούς όρους που προβλέπονται από 
τους ισχύοντες οικοδομικούς κανονισμούς. 

β. Η απόσταση της γραμμής δόμησης στο οδικό δίκτυο και 
στις εκτός εγκεκριμένου σχεδίου πόλεως περιοχές, ορίζεται 
ως εξής: 

βΐ. Στο Βασικό Εθνικό Οδικό Δίκτυο: 60 μέτρα από τον 
άξονα της οδού και όχι λιγότερο των 40 μέτρων από το όριο 
αυτής. 

β2. Στο Δευτερεύον Εθνικό Οδικό Δίκτυο: 45 μέτρα από 
τον άξονα της οδού και όχι λιγότερο των 30 μέτρων από το 
όριο αυτής. 

β3. Για τα τμήματα του Εθνικού Οδικού Δικτύου που έχουν 
χαρακτηρισθεί, κατασκευασθεί και ολοκληρωθεί ως αυτοκι¬ 
νητόδρομοι ή οδοί ταχείας κυκλοφορίας όπως ορίζονται στο 
Ν. 2094/92 με παράπλευρους δρόμους (3ΕΒΝ/ΙΟΕ ΒΟΑϋ3), 
σε επαφή με την κυρία οδό ή και σε απόσταση από αυτήν, τα 
κτίρια τοποθετούνται στην οριζόμενη απόσταση από τον 
άξονα της κυρίας οδού και 20 μέτρα από τον άξονα του παρά¬ 
πλευρου δρόμου (3.Β.). 

Στην περίπτωση που δεν έχουν διαμορφωθεί παράπλευροι 
δρόμοι ισχύουν οι αποστάσεις ων περιπτ. βΐ και β2 του παρό¬ 
ντος. 

β4. Στο Τριτεύον Εθνικό και στο Εθνικό Οδικό Δίκτυο των 
νήσων πλην Κρήτης, Ρόδου, Κερκύρας: 30 μέτρα από τον 
άξονα της οδού. 

βδ. Στους παράπλευρους δρόμους (3.Β.) του Εθνικού Οδι¬ 
κού Δικτύου εκτός των αυτοκινητοδρόμων και οδών ταχείας 
κυκλοφορίας: 20 μέτρα από τον άξονα του δρόμου. 

β6. Το Πρωτεύον Επαρχιακό Οδικό Δίκτυο: 20 μέτρα από 
τον άξονα της οδού. 

« . β7. Στο Δευτερεύον Επαρχιακό Οδικό Δίκτυο και στο 
Επαρχιακό Οδικό Δίκτυο των νήσων πλην Κρήτης, Ρόδου, 
Κέρκυρας: τουλάχιστον 6 μέτρα από το όριο της οδού. 

β8. Στο Δημοτικό ή Κοινοτικό Οδικό Δίκτυο 6 μέτρα από το 
όριο της οδού. 

γ. Η γραμμή δόμησης στα τμήματα του οδικού δικτύου που 
περιλαμβάνονται μέσα στα όρια οικισμών προϋφισταμένων 
του 1923 χωρίς εγκεκριμένο σχέδιο πόλης ή μέσα στα όρια οι¬ 
κισμών οριοθετημένων σύμφωνα με το από 24.4.85 Π.Δ. 


(ΦΕΚ 181/Δ/85), όπως ισχύει ορίζεται ως εξής: 

γΐ. Στο Βασικό Εθνικό Οδικό Δίκτυο: 30 μ. από τον άξονα 
της οδού και όχι λιγότερο των 20 μ. από το όριο της οδού. 

γ2. Στο Δευτερεύον Εθνικό Οδικό Δίκτυο: 25 μ. από τον 
άξονα της οδού και όχι λιγότερο των 10 μ. από το όριο της 
οδού. 

γ3. Για τα τμήματα του Εθνικού Οδικού Δικτύου που έχουν 
χαρακτηρισθεί, κατασκευασθεί, ολοκληρωθεί σαν αυτοκινη¬ 
τόδρομοι ή οδοί ταχείας κυκλοφορίας, όπως ορίζονται στο Ν. 
2094/92, με παράπλευρους δρόμους (3ΕΒ\/!0Ε ΒΟΑϋ3) σε 
επαφή με την κύρια οδό ή σε απόσταση από αυτή, τα κτίρια 
τοποθετούνται στην οριζόμενη απόσταση από τον άξονα της 
κυρίας οδού και 6 μέτρα από το όριο του παράπλευρου δρό¬ 
μου. 

Στην περίπτωση που δεν έχουν διαμορφωθεί παράπλευροι 
δρόμοι ισχύουν οι αποστάσεις των περιπτώσεων γΐ και γ2 του 
παρόντος. 

γ4. Στο Τριτεύον Εθνικό Οδικό Δίκτυο και στο Εθνικό Οδικό 
Δίκτυο των νήσων πλην Κρήτης, Ρόδου, Κερκύρας: 6 μέτρα 
από το όριο της οδού. 

γ5. Στους παράπλευρους δρόμους (3.Β.) του Οδικού Δι¬ 
κτύου εκτός των αυτοκινητοδρόμων και οδών ταχείας κυκλο¬ 
φορίας: 6 μέτρα από το όριο της οδού. 

γ6. Στο Πρωτεύον Επαρχιακό Δίκτυο, Δευτερεύον Επαρ¬ 
χιακό και Δημοτικό ή Κοινοτικό Οδικό Δίκτυο, εάν υπάρχει 
διαμορφωμένη οικοδομική γραμμή σε ικανό μήκος διατηρεί¬ 
ται αυτή ή άλλως 3 μέτρα από το όριο της οδού. 

δ. Το όριο της οδού εφόσον δεν είναι καθορισμένο με 
απαλλοτρίωση λαμβάνεται σε απόσταση 5 μέτρων για το 
Εθνικό Δίκτυο και 3 μέτρων για το λοιπό οδικό δίκτυο από το 
σημείο συνάντησης του εξωτερικού άκρου της τάφρου ή του 
πρανούς του εκχώματος ή επιχώματος με το φυσικό έδαφος. 

ε. Στο όριο των ιδιοκτησιών με την οδό είναι δυνατή η τοπο¬ 
θέτηση περιφράγματος σύμφωνα με τις διατάξεις του άρθρου 
18 του Ν. 1577/85 Γ.Ο.Κ. (ΦΕΚ Α' 210). 

στ. Οι αποστάσεις που ορίζονται ανωτέρω δεν εφαρμόζο¬ 
νται για τις προσθήκες καθ' ύφος σε νόμιμα υφιστάμενα κτί¬ 
ρια». 

Αρθρο 5 

Η παράγραφος 5 του άρθρου 30 του Β.Δ. 465/70, που προ¬ 
στέθηκε σε αυτό με το άρθρο 13 του Π.Δ. 143/1989, αντικα¬ 
θίσταται ως εξής: 

«5. Η έγκριση κυκλοφοριακής σύνδεσης ή η απαλλαγή από 
την υποχρέωση κατασκευής κυκλοφοριακής σύνδεσης για τις 
εγκαταστάσεις του άρθρου 24 παράγρ. 1β του Β.Δ. 465/70, 
ισχύει για μία τριετία και για το είδος εγκατάστασης που ανα- 
φέρεται σ’ αυτήν. 

Αν μετά την παρέλευση της τριετίας δεν έχουν ολοκληρω¬ 
θεί οι εργασίες κατασκευής της εγκεκριμένης κυκλοφορια- 
κής σύνδεσης, ή για τις περιπτώσεις απαλλαγής από την υπο¬ 
χρέωση κατασκευής κυκλοφοριακής σύνδεσης δεν έχει λει¬ 
τουργήσει η εγκατάσταση, απαιτείται νέα αίτηση για παρά¬ 
ταση ισχύος ή για νέα έγκριση στην περίπτωση που έχουν αλ¬ 
λάξει οι κυκλοφοριακές συνθήκες της οδού. 

Για μετατροπή του είδους της εγκατάστασης ή επέκταση 
αυτής ή προσθήκη νέων εγκαταστάσεων απαιτείται νέα αί¬ 
τηση για βεβαίωση ισχύος της εγκεκριμένης κυκλοφοριακής 
σύνδεσης ή της απαλλαγής από αυτήν η έγκριση στην περί¬ 
πτωση που δεν υπάρχει εγκεκριμένη κυκλοφοριακή σύνδεση 
ή νέα έγκριση σε περίπτωση που έχουν αλλάξει οι κυκλοφο- 
ριακές συνθήκες της οδού». 

Άρθρο 6 

Η παράγραφος 3 του άρθρου 15 του Π.Δ. 143/1989 καταρ- 
γείται. 

Αρθρο 7 

Οι παράγραφοι 2 και 3 του άρθρου 19 του Π.Δ. αντικαθί¬ 
στανται ως εξής: 

«2. Πρατήρια και εγκαταστάσεις που μέχρι 31.12.90: α) 
έτυχαν άδειας καταλληλότητας ή ίδρυσης, β) έχει εκδοθεί, οι¬ 
κοδομική άδεια, γ) έχει εγκριθεί κυκλοφοριακή σύνθεση, δ) 
λειτουργούν νομίμως με τις προγενέστερες του Π.Δ. 143/89 
διατάξεις και με το Π.Δ. 143/89 υπάγονται στις διατάξεις του 
Β.Δ. 465/70, εξακολουθούν να λειτουργούν ή αντίστοιχα 
προωθούνται μέχρι του τελικού σταδίου της άδειας λειτουρ¬ 
γίας με έγκριση διαμόρφωσης κυκλοφοριακής σύνδεσης ή 
προσαρμογή άλλου στοιχείου της εγκατάστασης μέσα στις 
δυνατότητες του γηπέδου. Δεν απαιτείται προσαρμογή της 
κυκλοφοριακής σύνδεσης στην περίπτωση αλλαγής του χα¬ 
ρακτηρισμού της περιοχής λόγω ένταξης αυτής σε σχέδιο πό¬ 
λης. 

3.α. Οι διατάξεις του άρθρου 5 του Β.Δ. 465/70, με εξαί¬ 
ρεση την παράγρ. 1 β, η οποία ρυθμίζεται με το άρθρο 2 του 
παρόντος, όπως κάθε φορά ισχύουν και αναφέρονται στο 
Επαρχιακό Οδικό Δίκτυο ισχύουν και: α) για το Τριτεύον 
Εθνικό Οδικό Δίκτυο και Εθνικό Οδικό Δίκτυο νήσων, πλην 
Κρήτης, Ρόδου, Κέρκυρας, β) για παραπλεύρους δρόμους 
Σ.Ρ. πλάτους μεγαλύτερου των 6 μ., γ) για τα τμήματα του 
Εθνικού Οδικού Δικτύου που διέρχονται από οικισμούς προϋ- 
φισταμένους του 1923, ή οικισμούς οριοθετημένους σύμ¬ 
φωνα με το από 24.4.85 Π.Δ/γμα. 

β. Οι διατάξεις του άρθρου 5 του Β.Δ. 465/70, με εξαίρεση 
την παράγρ. 1 β, η οποία ρυθμίζεται με το άρθρο 2 του παρό¬ 
ντος, όπως κάθε φορά ισχύουν για τους δημοτικούς ή κοινοτι¬ 
κούς δρόμους, ισχύουν και: 

α) για το Επαρχιακό Οδικό Δίκτυο των νήσων πλην Κρήτης, 
Ρόδου, Κέρκυρας. 

β) για το Δευτερεύον Επαρχιακό Οδικό Δίκτυο, 

γ) για το Επαρχιακό Οδικό Δίκτυο και στα τμήματα αυτού 
που διέρχονται από οικισμούς προϋφισταμένους του 1923 ή 
οριοθετη μένους σύμφωνα με το από 24.4.85 Π.Δ/γμα και 

δ) για παράπλευρους δρόμους (5.Β.) πλάτους μικρότερου 
των έξι (6) μέτρων». 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΚΩΝ. ΓΙΑΤΡΑΚΟΣ ΑΧΙΛ. ΚΑΡΑΜΑΝΛΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

θ. ΑΝΑΓΝΩΣΤΟΠΟΥΛΟΣ 

-♦- 

ΑΠΟΦΑΣΕΙΣ (3) 

Επιτόκια χρηματοδότησης από την Τράπεζα της Ελλάδος των 

πιστωτικών ιδρυμάτων καθώς και των χρεωστικών υπολοί¬ 
πων τρεχούμενων λογαριασμών τους. 

Πράξη Διοικητή Αριθ. 2253/30.9.93 

(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλ¬ 
λες διατάξεις». 

β) Τις διατάξεις του άρθρου 32 του Καταστατικού της Τρά¬ 
πεζας της Ελλάδος. 

γ) Την ΠΔ/ΤΕ 2185/24.3.93 και ειδικότερα τα Κεφ. I παρ. 
3, Κεφ. II παρ. Δ και Κεφ. III παρ. 1. 

δ) Την ΠΔ/ΤΕ 2214/15.6.93, όπως ισχύει. 

ε) Τις τρέχουσες νομισματοπιστωτικές συνθήκες, αποφά¬ 
σισε: 

Να τροποποιήσει την ΠΔ/ΤΕ 2214/15.6.93, όπως ισχύει 
και να καθορίσει από 1.10.1993 τα επιτόκια των λογαριασμών 
που προβλέπονται στην ΠΔ/ΤΕ 2185/24.3.93 ως εξής: 

1. Αναπροεξόφλησης γραμματίων και συναλλαγματικών σε 
22%, το χρόνο. 

2. Χρηματοδότησης έναντι ενεχύρου τίτλων του Ελληνικού 
Δημοσίου σε 26,5%, το χρόνο. 

3. Χρεωστικών υπολοίπων στους τρεχούμενους λογαρια¬ 
σμούς καταθέσεων των Πιστωτικών Ιδρυμάτων στην Τράπεζα 
της Ελλάδος σε 32%, το χρόνο. 

Από τις διατάξεις της πράξης αυτής δεν προκύπτει δαπάνη 
σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυβερ¬ 
νήσεως. 

Ο Υποδιοικητής 
Π. ΠΑΥΛΟΠΟΥΛΟΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


